******

***Din conţinutul acestui număr***:

[Repere din agenda publică a conducerii institutiei prefectului - judeţul Hunedoara în perioada 3 -7 MAI, 2021 2](#_Toc71556071)

[Selecţie de Acte normative apărute în Monitorul Oficial al României în perioada 3- 7 mai, 2021 3](#_Toc71556072)

[Informaţie Europeană 3](#_Toc71556073)

[NOUTĂȚI – Informații UTILE 4](#_Toc71556074)

[Eveniment online dedicat IMMurilor din Regiunea Vest interesate de accesul la noi resurse digitale și oportunități financiare pentru achiziția acestora 4](#_Toc71556075)

[Perioada 2021-2022: Modificări și completări asupra Programului Naţional Apicol 4](#_Toc71556076)

[Strategia industrială a Uniunii Europene a fost actualizată 5](#_Toc71556077)

[Comisia Europeană a aprobat înființarea Consorțiului European pentru Infrastructura de Cercetare dedicat ELI. Laserul de la Măgurele exclus deocamdată 6](#_Toc71556078)

[18 proiecte depuse pe apelul pentru drepturile omului gestionat de FRDS 7](#_Toc71556079)

[Peste 12% din bugetul total PNRR va fi alocat componentei „România Educată” 7](#_Toc71556080)

[Ghidul Beneficiarului POCA, versiunea aprilie 2021 8](#_Toc71556081)

[Programul LIFE a fost aprobat oficial de Parlamentul European! 8](#_Toc71556082)

[Plafoanele financiare alocate măsurilor de sprijin cuplat în sectorul vegetal, aprobate de Executiv 8](#_Toc71556083)

[APELURI – Finanțări 9](#_Toc71556084)

[CE: 7 noi apeluri lansate în cadrul programului „Cetățeni, Egalitate, Drepturi și Valori” 9](#_Toc71556085)

[PNDR: Apelul pentru instalarea tinerilor fermieri din diaspora a fost prelungit 10](#_Toc71556086)

[POCU: Modificări la ghidul dedicat fișelor de proiect selectate de GAL în cadrul SDL 10](#_Toc71556087)

[Instrumentele financiare destinate companiilor și antreprenorilor derulate prin programul JEREMIE și FEI vor funcționa și după anul 2022 10](#_Toc71556088)

[Grant în valoare de 1 milion de euro pentru educație jurnalistică! 11](#_Toc71556089)

[Se are în vedere lansarea unui nou apel pentru centre comunitare integrate la începutul acestei luni! 12](#_Toc71556090)

[Din actualitatea europeană 12](#_Toc71556091)

[65% din români apreciază că vaccinurile sunt singura modalitate de depășire a pandemiei 12](#_Toc71556092)

[Noul coronavirus: Comisia propune o strategie a UE în scopul dezvoltării și asigurării disponibilității mijloacelor terapeutice 13](#_Toc71556093)

[Daniela Buruiană, desemnată membru național din partea României la Eurojust 16](#_Toc71556094)

[Comisia lansează o nouă generație de centre EUROPE DIRECT, interacționând cu cetățenii de pe teritoriul UE 16](#_Toc71556095)

**Anul 2021 – numărul 18**

**3-7 mai**

Repere din agenda publică a conducerii institutiei prefectului - judeţul Hunedoara
în perioada 3 -7 MAI, 2021

Facem cunoscute publicului următoarele acţiuni din agenda publică a domnului Călin Petru MARIAN, prefectul judeţului Hunedoara și a subprefecților Oana Andreea BIRIȘ și SZÉLL Lörincz:

| **Eveniment** | **Data** |
| --- | --- |
| *Asigurare permanență - zilele de sărbătoare legală* | ***3 mai*** |
| *Întâlnire operativă cu șefii și coordonatorii structurilor de specialitate din Instituția Prefectului - județul Hunedoara* | ***4 mai*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara precum și SJPI Hunedoara* | ***4 mai*** |
| *Întâlnire de lucru cu reprezentanții SGA Hunedoara, Garda Națională de Mediu – Serviciul Comisariatul Județean Hunedoara precum și Garda Forestieră Județeană Hunedoara* | ***4 mai*** |
| *Vizită de lucru la Administrația Județeană a Finanțelor Publice Hunedoara* | ***4 mai*** |
| *Vizită de lucru la Agenția Națională de Îmbunătățiri Funciare Hunedoara* | ***5 mai*** |
| *Vizită de lucru la Birou Vamal Hunedoara* | ***5 mai*** |
| *Vizită de lucru la Oficiul de Cadastru și Publicitate Imobiliară Hunedoara* | ***5 mai*** |
| *Participare la ședință de lucru în sistem videoconferință pe tema vaccinării împotriva COVID-19, susținută de CNCAV* | ***5 mai*** |
| *Întâlnire de lucru cu domnul Eduard Novak, Ministrul Tineretului și Sportului* | ***6 mai*** |
| *Vizită de lucru la DSP Hunedoara* | ***7 mai*** |
| *Participare la deschiderea centrului temporar de vaccinare anti „COVID 19” de la „PHILLIPS ROMÂNIA” – Orăștie* | ***7 mai*** |
| *Participare la centrul de vaccinare Drive-thru din Deva la vaccinarea bicicliștilor astfel se marchează „Vinerea verde”- ziua dedicată folosirii pentru transport a mijloacelor de deplasare nepoluante* | ***7 mai*** |
| *Participare la ședința CJSU online* | ***7 mai*** |
| *Vizită la centrele de vaccinare mobile din comunele Crișcior, Luncoiu de Jos, Pestișu Mic și Râu de Mori* | ***8 mai*** |
| *Participare la Concertul simfonic dedicat Zilei Europei și intitulat „Summit-ul Muzical European" organizat de Primăria Municipiului Deva și Centrul Cultural „Drăgan Muntean", în colaborare cu Filarmonica de Stat din Sibiu* | ***8 mai*** |
| *Participare la unitatea militară din Deva unde, în prezența oficialităților locale și județene și a parlamentarilor, s-a desfășurat ceremonialul dedicat celor trei evenimente istorice sărbătorite astăzi: Ziua Independenței de Stat a României, Ziua Europei și Ziua Victoriei Coaliției Națiunilor Unite în cel de-Al Doilea Război Mondial* | ***9 mai*** |
| *Participare la vaccinarea motocicliștilor la centrul de vaccinare „Drive Thru”, operațional în parcarea „Shopping City Deva”* | ***9 mai*** |

Cancelaria Prefectului

🏵🏵🏵



Selecţie de Acte normative apărute în Monitorul Oficial al României
în perioada 3- 7 mai, 2021

**M. Of. nr. 474/6 mai 2021**

* **36 – Guvernul României** - Ordonanță de urgență privind utilizarea semnăturii electronice avansate sau semnăturii electronice calificate, însoțite de marca temporală electronică sau marca temporală electronică calificată și sigiliul electronic calificat al angajatorului în domeniul relațiilor de muncă, și pentru modificarea și completarea unor acte normative
* **37 – Guvernul României** - Ordonanță de urgență pentru modificarea și completarea Legii nr. 53/2003 - Codul muncii

**M. Of. nr. 477/7 mai 2021**

* **28 – Ministerul Cercetării, Inovării și Digitalizării** - Ordin pentru aprobarea Normelor metodologice privind înființarea și dezvoltarea spin-offurilor în domeniul cercetării-dezvoltării și inovării
* **604 - Ministerul Dezvoltării, Lucrărilor Publice și Administrației -** Ordin pentru aprobarea Metodologiei privind selecția participanților la programele de formare profesională organizate de Institutul Național de Administrație

Descărcaţi  ADOBE READER - <http://get.adobe.com/reader/>

Sursa: Monitorul Oficial al României - http://www.monitoruloficial.ro/RO/article--e-Monitor.html

🏵🏵🏵

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției portugheze | **Președinția portugheză a Consiliului UE: 1 ianuarie-30 iunie 2021**Prioritățile președinției portugheze sunt determinate de deviza sa: „Vremea rezultatelor: o redresare echitabilă, verde și digitală”.Programul președinției se axează pe cinci domenii principale, care sunt în concordanță cu obiectivele agendei strategice a UE:* consolidarea rezilienței Europei
* promovarea încrederii în modelul social european
* promovarea unei redresări durabile
* accelerarea unei tranziții digitale echitabile și favorabile incluziunii
* reafirmarea rolului UE în lume, cu garantarea faptului că acesta se va baza pe deschidere și multilateralism

[Site-ul p președinției portugheze](https://www.eu2020.de/eu2020-en): https://www.2021portugal.eu/en/ |
| Președinția portugheză a Consiliului UE se va axa pe depășirea pandemiei de COVID-19 la nivelul UE și va promova imaginea unei UE inovatoare, orientate spre viitor și bazate pe valori comune precum solidaritatea, convergența și coeziunea.În acest scop, Portugalia se angajează să joace un rol pozitiv și flexibil pentru a acționa în mod pozitiv, a promova cooperarea, a obține rezultate tangibile în ceea ce privește redresarea economică și a conduce Uniunea Europeană pe drumul ieșirii din criză. |

🏵🏵🏵

NOUTĂȚI – Informații UTILE

Eveniment online dedicat IMMurilor din Regiunea Vest interesate de accesul la noi resurse digitale și oportunități financiare pentru achiziția acestora

Agenția pentru Dezvoltare Regională Vest, în parteneriat cu Vodafone Business și Business Saga vă invita, în data de 13 mai 2021, la conferința „The BIG Tomorrow - Digital Transformation West Forum”. Este un eveniment online dedicat întreprinderilor mici și mijlocii din Regiunea Vest interesate de accesul la noi resurse digitale și oportunitati financiare pentru achizitia acestora, importante pentru viitorul afacerilor.

În cadrul conferinței vor fi abordate diferite teme, cu accent pe noi soluții de digitalizare pentru eficientizarea afacerilor și noi finanțări disponibile prin programele europene care vor fi implementate în Regiunea Vest: „Digitalizarea sau transformarea neaşteptată a modului de lucru”, „e-Commerce - de la trend la realitate”, „Digitalizarea - noul prieten al agriculturii”.

Printre vorbitori se vor număra Mihnea Rădulescu, director Vodafone Business Unit, Sorin Maxim - ADR Vest, Septimiu Popa - Business Saga, Horatiu Moldovan – Lasting, Catalin Plitea – Memory, Mircea Oaida – Teraseya, Toma Grozavescu - Growth Hacker Smarters Romania

Conferința **„The BIG Tomorrow - Digital Transformation West Forum”**este programată în data de 13 mai, cu începere de la ora 11:00. Participarea la eveniment este gratuită, dar **presupune o înscriere prealabilă.** Cei interesați se pot înscrie accesând <http://bit.ly/The_BIG_Tomorrow>. Locurile sunt limitate.

Sursa: ADR Vest

\*

Perioada 2021-2022: Modificări și completări asupra Programului Naţional Apicol

În ședința Guvernului din data de 05 mai 2021 a fost aprobată o Hotărâre care completează și modifică Hotărârea Guvernului nr. 339/2020 privind aprobarea Programului Naţional Apicol pentru perioada 2020-2022, a transmis în cursul zilei de ieri, 6 mai 2021, Ministerul Agriculturii și Dezvoltării Rurale.

Actul normativ vizează o serie de modificări și completări la Programul național apicol, astfel:

* actualizarea valorii totale a sprijinului financiar, având în vedere cursul euro stabilit la valoarea de 4,8683 lei pentru plăţile aferente anului 2021;
* reglementarea termenului de depunere a cererii de intenție, respectiv până la data de 3**1 mai a fiecărui an**;
* modificarea termenului-limită de depunere a cererii de plată şi a documentelor care o însoţesc,  respectiv data de **31 iulie a fiecărui an**, în loc de data de 1 august a fiecărui an, potrivit prevederilor legislației europene.

De asemenea, s-a reglementat o excepție de la acest termen pentru anul 2022, când termenul-limită de depunere a cererii de plată şi a documentelor care o însoţesc este data de **31 decembrie 2022**.

* Măsura de asistenţă pentru repopularea şeptelului apicol din Uniune s-a completat cu încă două acțiuni, respectiv **„Achiziţionarea de produse proteice solide pentru familii de albine de către stupinele de elită și multiplicare”** și **„Achiziționarea de accesorii apicole de către stupinele de elită/multiplicare.”**

Prin Program, pentru cele două acțiuni noi, se decontează:

a) achiziția a maximum 10 kg de produse proteice solide/familie de albine în cazul stupinelor de multiplicare și a maximum 20 kg de produse proteice solide/familie de albine în cazul stupinelor de elită, în funcție de numărul de familii de albine deținut;

b) achiziţia de incubator de creștere a mătcilor, incubator de transport botci și kit inseminare artificială a mătcilor care să conțină cel puțin microscop, butelie CO2, aparat de inseminare și seringă inseminare.

* Anexa „Plafoane alocate pentru fiecare măsură din Program” la prezenta hotărâre s-a modificat, în sensul redistribuirii unor sume în cadrul acțiunii prevăzute la Subcapitolul I „Asistență tehnică pentru apicultori și organizațiile de apicultori”.

Ca urmare a evaluării implementării PNA în primul an din perioada 2020 – 2022, s-a constatat că pentru cele două masuri de achiziție de echipament de către formele asociative, pentru procesarea cerii și pentru ambalarea mierii sunt necesare fonduri mai mari astfel încât orice formă asociativă eligibilă să poată accesa aceste măsuri.

Astfel, fondurile suplimentare se asigură prin redistribuire din sumele dedicate pentru măsura de consultanță în apicultură, pentru care în primul an de aplicare a PNA s-a solicitat și s-a plătit doar 9% din suma alocată cu această destinație.

Sursa: MADR

\*

Strategia industrială a Uniunii Europene a fost actualizată

Comisia Europeană a adoptat miercuri, 5 aprilie 2021, actualizarea strategiei industriale a Uniunii Europene, pentru a se asigura că obiectivele sale îndrăznețe din acest domeniu sunt adaptate în întregime la noile circumstanțe ale crizei provocate de pandemia de COVID-19 și contribuie la punerea în mișcare a tranziției către o economie mai sustenabilă, digitală, rezilientă și competitivă la nivel mondial.

Strategia actualizată se concentrează pe IMM-uri, pentru care prevede sprijin financiar și măsuri adaptate, menite să le ofere, atât acestora, cât și firmelor nou-înființate, posibilitatea de a îmbrățișa dubla tranziție.

Tot miercuri, Comisia a adoptat [propunerea de regulament privind subvențiile străine care denaturează piața unică](https://ec.europa.eu/commission/presscorner/detail/ro/ip_21_1982), un element-cheie pentru concretizarea strategiei industriale europene prin asigurarea unor condiții concurențiale egale și prin promovarea unei piețe unice echitabile și competitive.

Strategia industrială actualizată se axează pe următoarele domenii-cheie:

**Consolidarea rezilienței pieței unice**

Piața unică a fost pusă la grea încercare de restricțiile la nivelul aprovizionării, de închiderea frontierelor și de fragmentarea generate de pandemia de COVID-19. Criza a scos în evidență nevoia extrem de importantă de a menține libera circulație a persoanelor, bunurilor, serviciilor și capitalurilor în cadrul pieței unice, precum și necesitatea de a conlucra la consolidarea rezilienței acesteia la perturbări. În acest scop, Comisia va lua, printre altele, următoarele măsuri:

* va propune un **instrument pentru situații de urgență al pieței unice** - o soluție structurală pentru asigurarea liberei circulații a persoanelor, bunurilor și serviciilor în cazul unor crize viitoare. Instrumentul va garanta mai multă transparență și solidaritate și va contribui la soluționarea deficitelor de produse critice prin accelerarea punerii la dispoziție a acestor produse și prin consolidarea cooperării în materie de achiziții publice;
* va veghea la respectarea deplină a prevederilor din **Directiva privind serviciile** pentru a se asigura că statele membre își respectă obligațiile existente, inclusiv obligația de notificare, în vederea identificării și eliminării unor potențiale noi bariere;
* va întări **supravegherea pe piață** a produselor, oferind autorităților naționale sprijin pentru a-și mări capacitatea și pentru a accelera digitalizarea inspectării produselor și a colectării de date;
* va mobiliza investiții semnificative pentru a sprijini **IMM-urile**, va concepe și va implementa sisteme de soluționare alternativă a litigiilor pentru a elimina **întârzierile în efectuarea plăților** către IMM-uri, precum și pentru a oferi măsuri de combatere a riscurilor de **insolvență** care afectează **IMM-urile**.

**Reducerea dependențelor strategice ale UE**

Deschiderea către comerț și investiții este un punct forte și o sursă de creștere și de reziliență pentru UE, care este un importator și exportator major. Pandemia a avut însă ca rezultat și o conștientizare pe scară mai largă a necesității de a analiza și de a soluționa dependențele strategice, atât tehnologice, cât și industriale. În consecință, Comisia:

* va lansa o **a doua etapă de revizuire** a potențialelor dependențe în domenii-cheie, inclusiv în ceea ce privește produsele, serviciile sau tehnologiile esențiale pentru dubla tranziție, precum sursele regenerabile de energie, stocarea energiei și securitatea cibernetică, și va dezvolta un sistem de monitorizare cu ajutorul **Observatorului pentru tehnologii critice** al Comisiei;
* Comisia pregătește lansarea **Alianței pentru procesoare și tehnologiile semiconductorilor** și a **Alianței pentru date industriale, tehnologii de vârf și tehnologii de tip cloud** și are în vedere pregătirea unei **Alianțe pentru lansatoare**, precum și a unui sistem de **aviație cu emisii zero**;
* anunță o strategie și o posibilă modificare legislativă pentru **o poziție mai puternică de lider în ceea ce privește stabilirea de standarde**, inclusiv în domeniul serviciilor pentru întreprinderi, lucrând totodată în mod deschis cu alte părți în domenii de interes reciproc.

**Accelerarea dublei tranziții**

Strategia industrială 2020 a anunțat acțiuni de sprijinire a tranziției verzi și digitale a industriei UE, însă pandemia a afectat drastic viteza și amploarea acestei transformări. Prin urmare, Comisia creionează o serie de măsuri noi de sprijinire a argumentelor economice în favoarea dublei tranziții verzi și digitale, prin:

* definirea unor **parcursuri de tranziție** împreună cu industria, autoritățile publice, partenerii sociali și alte părți interesate, acolo unde este necesar, începând cu turismul și cu industriile mari consumatoare de energie. Aceste parcursuri ar putea oferi o înțelegere mai aprofundată, la toate nivelurile, a amplorii, costurilor și condițiilor acțiunilor necesare pentru a sprijini dubla tranziție a celor mai relevante ecosisteme, având ca rezultat un plan executabil în favoarea unei competitivități sustenabile;
* asigurarea unui **cadru de reglementare coerent** pentru atingerea obiectivelor [deceniului digital al Europei](https://ec.europa.eu/info/strategy/priorities-2019-2024/europe-fit-digital-age/europes-digital-decade-digital-targets-2030_ro) și a dezideratelor pachetului legislativ „Pregătiți pentru 55”, inclusiv prin accelerarea adoptării surselor regenerabile de energie și prin asigurarea accesului la energie electrică decarbonizată, disponibilă din abundență, la prețuri rezonabile;
* punerea la dispoziția **IMM-urilor** a unor consilieri în materie de sustenabilitate și sprijinirea modelelor de afaceri bazate pe date pentru a valorifica la maximum dubla tranziție verde și digitală;
* realizarea de investiții în vederea **perfecționării și a recalificării** pentru a sprijini dubla tranziție.

Totodată, **revizuirea aprofundată a normelor UE în materie de concurență**, aflată în derulare, urmărește să asigure că aceste norme pot sprijini dubla tranziție verde și digitală în beneficiul cetățenilor europeni, într-un moment în care peisajul concurențial mondial suferă, la rândul său, schimbări fundamentale.

Sursa: Comisia Europeană

\*

Comisia Europeană a aprobat înființarea Consorțiului European pentru Infrastructura de Cercetare dedicat ELI. Laserul de la Măgurele exclus deocamdată

Comisia Europeană a luat decizia mult așteptată de a înființa Extreme Light Infrastructure (ELI) ca Consorțiu European pentru Infrastructura de Cercetare (European Research Infrastructure Consortium) sau ERIC, se arată într-un comunicat oficial publicat ieri, 5 mai 2021 de ELI. Țările gazdă, Republica Cehă și Ungaria, au depus cererea în mai 2020, iar decizia de a aproba cererea vine după ani de negocieri intense, se arată în anunțul oficial.

„Această decizie reprezintă faptul că toate laboratoarele pot funcţiona în mod legal împreună, ca o singură organizaţie. Decizia vine într-un moment important, deoarece tranziţia la operaţiuni deja se întâmplă, iar interesul oamenilor de ştiinţă este puternic", a declarat Allen Weeks, directorul general al ELI Delivery Consortium.

ERIC este o entitate juridică unică, formată dintr-un regulament al UE special destinat infrastructurilor științifice. Ca organizație internațională, membrii săi sunt țări care contribuie științific și financiar la consorțiu. Pe lângă Republica Cehă și Ungaria, Italia și Lituania sunt membri fondatori. Germania și Bulgaria au statut de observatori fondatori, având scopul de a se alătura pe deplin la o dată ulterioară. Alte țări europene și non-europene și-au exprimat interesul de a se alătura după înființare.

**Situația României**

**Ţara noastră a pierdut calitatea de membru** după ce nu şi-a atins ţintele asumate şi a încercat să se repoziţioneze şi să opteze pentru statutul de Observator Fondator. În acest context, ELI-ERIC nu a mai oferit posibilitatea părţii române de a opta, în acel moment, pentru statutul de Membru Gazdă ci doar de a adera la ELI-ERIC ca Observator sau de a participa prin intermediul ELI-NP-ca Partener Strategic-în acest caz, fără ca România să fie membru al ELI-ERIC, a [transmis](https://www.bursa.ro/laserul-de-la-magurele-un-adevarat-esec-25121346) Bursa.

Ca urmare a comunicatului publicat ieri, potrivit [edu-pedu.ro](https://www.edupedu.ro/breaking-comisia-europeana-a-aprobat-formarea-noului-eli-eric-fara-laserul-de-la-magurele/), **România a fost oficial exclusă din consorțiul european ELI-ERIC**, după ce anul trecut partenerii din Ungaria și Cehia, alături de care în 2012 România a primit finanțare din partea Comisiei Europene pentru a demara proiectul ELI, au cerut alcătuirea acestui consorțiu fără laserul de la Măgurele și sistemul de fascicul gamma, cel mai mare și mai important pilon din cadrul întregului proiect.

Conform comunicatului oficial al ELI**, România se aşteaptă să se alăture celorlalte două laboratoare ELI în noua organizaţie internaţională**, însă nu este menționat când se va întâmpla acest lucru:

„Există o a treia facilitate ELI în construcţie în România, lângă capitala Bucureşti. Laboratorul ELI-NP, pionier în noul domeniu al fotonicii nucleare, care de asemenea angajează sute de oameni de ştiinţă şi studenţi absolvenţi. Se aşteaptă să se alăture celorlalte două laboratoare ELI în noua organizaţie internaţională”.

Sursa: ELI

\*

18 proiecte depuse pe apelul pentru drepturile omului gestionat de FRDS

Fondul Român de Dezvoltare Socială a publicat marți, 4 mai 2021, lista proiectelor depuse în cadrul apelului Drepturile omului – implementare la nivel național.

[**Descarcă**](https://www.fonduri-structurale.ro/descarca-document/32731) lista

Cele 18 proiecte care vor intra în etapa de evaluare formală (verificarea conformității administrative și a eligibilității) au o valoare totala de cca. 23 de milioane de euro.

Potențialii promotori de proiecte și-au putut înscrie proiectele în perioada 8 ianuarie – 22 aprilie 2021.

Apelul Drepturile omului – implementare la nivel național are o sumă totală alocată de 8.868.529 Euro și vizează îmbunătățirea implementării deciziilor Curții Europene a Drepturilor Omului de la Strasbourg (CEDO) și a recomandărilor de țară emise de alte organisme ale Consiliului Europei.

Valoarea grantului care a putut fi solicitat pentru implementarea unui proiect este de 500.000 Euro – 2.500.000 euro.

Sursa: FRDS

\*

Peste 12% din bugetul total PNRR va fi alocat componentei „România Educată”

Ministerul Investițiilor și Proiectelor Europene a anunțat faptul că, în varianta agreată ieri, 5 mai 2021, se alocă pentru România Educată peste 12% din bugetul total PNRR (3,7 miliarde euro din totalul de 29,2 miliarde euro alocați României).

Ajustarea bugetului PNRR pentru eliminarea suprabugetării, de la 42 de miliarde euro la 29,2 miliarde euro, presupune o ajustare a alocărilor pentru toate domeniile. PNRR include acum o alocare pentru educație mult peste media europeană/recomandările Parlamentului European (10%), conform comunicatului oficial.

Bugetul „România Educată”, ce ne negociază acum cu Comisia Europeană, este de 3,7 miliarde euro, buget ce păstrează alocarea inițială in valoare de 314 milioane euro pentru dotarea a 10.000 de laboratoare școlare, susține cel mai mare program de reducere a abandonului școlar – 530 milioane euro, alocă învățământului superior mai mult de 600 milioane de euro (peste 16% din buget educație PNRR pentru susținerea digitalizării învățământului superior, susținerea calificărilor emergente și renovarea/„înverzirea” campusurilor universitare), precum și reforma învățământului dual prin alocarea a peste 400 milioane euro.

Sursa: MIPE

\*

Ghidul Beneficiarului POCA, versiunea aprilie 2021

AM POCA a publicat ieri, 5 mai 2021, versiunea actualizată la luna aprilie 2021 a ghidului beneficiarului POCA.

[**Descarcă**](https://www.fonduri-structurale.ro/descarca-document/32734) sinteza modificărilor

[**Descarcă**](https://www.fonduri-structurale.ro/descarca-document/32733) ghidul actualizat

Sursa: AM POCA

\*

Programul LIFE a fost aprobat oficial de Parlamentul European!

Vineri, 30 aprilie 2021, Parlamentul European a aprobat oficial acordul cu statele membre privind programul LIFE, care îi va permite să investească 5.4 miliarde de euro în proiecte climatice și de mediu în următorii șapte ani.

Programul LIFE se numără printre programele de finanțare ale Uniunii Europene pentru care Comisia a propus cea mai mare creștere proporțională pentru perioada 2021-2027.

Bugetul total alocat pentru LIFE va fi împărțit între **3.5 miliarde euro pentru activități de mediu** și **1.9 miliarde euro pentru acțiuni climatice**. Programul va contribui la schimbarea către o economie curată, circulară, eficientă din punct de vedere energetic, cu emisii reduse de carbon și rezistentă la climă, pentru a proteja și îmbunătăți calitatea mediului și pentru a opri și inversa pierderea biodiversității.

Cu contribuția sa de 64% din bugetul său la obiectivul de finanțare a schimbărilor climatice, acesta este unul dintre cei mai mari contributori la obiectivele climatice din toate programele UE.

Sursa: Comisia Europeană

\*

Plafoanele financiare alocate măsurilor de sprijin cuplat în sectorul vegetal, aprobate de Executiv

În Ședința Guvernului din 28 aprilie 2021 a fost aprobată o Hotărâre prin care se aprobă plafoanele financiare alocate măsurilor de sprijin cuplat în sectorul vegetal pentru anul de cerere 2020.

Suma totală prevăzută pentru măsurile de sprijin cuplat în sectorul vegetal este de 87.097,030 mii euro (în echivalent 424.380,279 mii lei) :

* 30.800,000 mii euro pentru soia;
* 17.215,000 mii euro pentru lucernă;
* 450,000 mii euro pentru leguminoase boabe pentru industrializare/procesare: mazăre și fasole boabe;
* 200,760 mii euro pentru cânepă pentru ulei şi/sau fibră;
* 4.200,000 mii euro pentru orez;
* 844,200 mii euro pentru sămânţă de cartof;
* 132,980 mii euro pentru hamei;
* 18.898,500 mii euro pentru sfeclă de zahăr;
* 1.445,000 mii euro pentru tomate pentru industrializare cultivate în câmp;
* 54,500 mii euro pentru castraveţi pentru industrializare cultivaţi în câmp;
* 8.908,590 mii euro pentru legume cultivate în sere și solarii: tomate pentru consum în stare proaspătă, castraveţi pentru consum în stare proaspătă şi/sau pentru industrializare, ardei, varză și vinete pentru consum în stare proaspătă;
* 517,500 mii euro pentru fructe destinate industrializării: prune, mere, cireșe, vișine, caise și zarzăre;
* 3.430,000 mii euro pentru cartof timpuriu pentru industrializare.

Cuantumurile pe unitate de măsură se calculează de către Agenția de Plăți și Intervenție pentru Agricultură, prin raportarea plafoanelor stabilite prin prezentul act normativ la numărul total de hectare eligibile pentru anul 2020 corespunzătoare fiecărei măsuri.

Numărul estimat de beneficiari care îndeplinesc condițiile de eligibilitate este de 46.000 fermieri.

Sursa: MADR

🏵

APELURI – Finanțări

CE: 7 noi apeluri lansate în cadrul programului „Cetățeni, Egalitate, Drepturi și Valori”

Comisia Europeană a anunțat la sfârșitul lunii aprilie 2021 deschiderea a 7 noi apeluri în cadrul programului „Cetățeni, Egalitate, Drepturi și Valori”.

Noul program CERV a fost conceput cu scopul de a susține una din prioritățile majore ale Comisiei cu privire la consolidarea și promovarea drepturilor și valorilor UE.

Bugetul total de **1,55 miliarde euro** pentru următoarea perioadă de**7 ani**și reprezintă cel mai mare fond UE acordat pentru promovarea și protejarea drepturilor fundamentale, a statului de drept și a democrației în interiorul UE.

Pentru perioada 2021-2022 au fost alocate**292 de milioane de euro**.

Finanțarea va permite transpunerea obiectivelor UE în rezultate practice pe teren, oferind oportunități de finanțare importante pentru organizațiile societății civile, active de la nivel local, regional, național și transnațional, implicate în respectarea valorilor și drepturilor UE. Programul este format din **patru piloni:**

1. **Valorile Uniunii** - pentru protejarea și promovarea valorilor Uniunii;
2. **Egalitate, drepturi și egalitate de gen**- promovarea drepturilor, nediscriminării și egalității, inclusiv egalitatea de gen și promovarea unei abordări incluzive, nediscriminatorii;
3. **Implicarea și participarea cetățenilor** - promovarea implicării și participării cetățenilor la viața democratică a Uniunii și a schimburilor de experiență între cetățenii diferitelor state membre, precum și creșterea nivelului de conștientizare cu privire la istoria europeană comună;
4. **Daphne** - prevenirea și combaterea violenței bazată pe gen și împotriva copiilor.

În cadrul acestor piloni, CE a publicat următoarele apeluri:

Pilonul 1: Valorile Uniunii

* Apel de propuneri de acorduri-cadru de parteneriate de 4 ani pentru sprijinirea rețelelor europene, a organizațiilor societății civile active la nivelul UE și a grupurilor de reflecție europene în domeniile valorilor Uniunii.
* Granturi operaționale acordate partenerilor-cadru activi în domeniile valorilor Uniunii.

Pilon 2: Egalitate, drepturi și egalitate de gen

* Apel de propuneri pentru promovarea egalității și combaterea rasismului, xenofobiei și discriminării.
* Apel de propuneri pentru protejarea și promovarea drepturilor copilului.
* Apel de propuneri limitate/restricționate pentru Autoritățile naționale pentru Protecția Datelor în contactarea părților interesate de legislația privind protecția datelor.

Pilon 3: Implicarea și participarea cetățenilor

* Apel de propuneri privind comemorarea europeană

Pilon 4: Daphne

* Apel de propuneri pentru prevenirea și combaterea violenței de gen și a violenței împotriva copiilor.

Comisia a anunțat că în decursul următoarelor săptămâni vor fi deschise și alte noi apeluri de proiecte.

Sursa: Comisia Europeană

\*

PNDR: Apelul pentru instalarea tinerilor fermieri din diaspora a fost prelungit

Ministerul Agriculturii și Dezvoltării Rurale a anunțat marți, 4 mai 2021, faptul că Agenția pentru Finanțarea Investițiilor Rurale prelungește**sesiunea de primire a cererilor de finanțare pentru submăsura 6.1 „Sprijin pentru instalarea tinerilor fermieri” dedicată celor din diaspora,**până la data de **05 iulie 2021, ora 16.00.**

Alocarea financiară pentru această sesiune continuă este de **20 milioane de euro.** Pragul de calitate pentru **perioada mai-iulie este de 25 de puncte**. Până în prezent au fost depuse 172 de proiecte a căror valoare însumează 6,9 milioane euro.

Sprijinul public acordat prin PNDR 2020 pentru instalarea tinerilor fermieri este **100% nerambursabil, în valoare de 40.000 de euro sau de 50.000 de euro**, în funcție de dimensiunea exploatației agricole (dimensiunea exploatației agricole se poate calcula și prin noua aplicație pusă la dispoziția publicului pe pagina de internet a AFIR - [**http://so.afir.info/**](http://so.afir.info/)).

Finanțarea se acordă tinerilor fermieri sub formă de sumă forfetară în două tranșe: 75% din cuantumul sprijinului la semnarea Contractului de finanțare și 25% din cuantumul sprijinului în funcție de implementarea corectă a Planului de Afaceri, fără a depăși trei ani (cinci ani pentru exploatațiile pomicole) de la semnarea Contractului de finanțare.

**Acordarea sprijinului va fi proporțională cu gradul de îndeplinire a Planului de Afaceri**.

Mai multe detalii despre apel sunt disponibile [**aici**](https://www.fonduri-structurale.ro/fisa-proiect/7/programul-national-de-dezvoltare-rurala/510/pndr-sm-6-1-diaspora).

Sursa: MADR

\*

POCU: Modificări la ghidul dedicat fișelor de proiect selectate de GAL în cadrul SDL

AM POCU a publicat ieri, 5 mai 2021, un corrigendum la Ghidul Solicitantului Condiții Specifice pentru depunerea în sistemul MySMIS a cererilor de finanțare aferente fișelor de proiect selectate de GAL în cadrul SDL – Etapa a III-a a mecanismului DLRC, aferent Programului Operațional Capital Uman 2014-2020, POCU 2014-2020, Axa Prioritară 5 „Dezvoltare locală plasată sub responsabilitatea comunității”, Obiectivul specific 5.1 „Reducerea numărului de persoane aflate în risc de sărăcie și excluziune socială din comunitățile marginalizate (roma și non-roma) din orașe/municipii cu peste 20.000 locuitori, cu accent pe cele cu populație aparținând minorității roma, prin implementarea de măsuri/ operațiuni integrate în contextul mecanismului de DLRC”.

Documente prevede atât modificări la nivelul subcapitolelor „Indicatori specifici de program”, și „Elligibilitatea cheltuielilor”, cât și înlocuirea Anexei nr. 1 „Definițiile indicatorilor de rezultat și realizare – ghidul solicitantului – condiții specifice OS 5.1”.

[**Descarcă**](https://www.fonduri-structurale.ro/descarca-document/32730) corrigendum

Sursa: Ministerul Investițiilor și Proiectelor Europene

\*

Instrumentele financiare destinate companiilor și antreprenorilor derulate prin programul JEREMIE și FEI vor funcționa și după anul 2022

Ministerul Investițiilor și Proiectelor Europene a stabilit printr-o Hotărâre de Guvern aprobată miercuri, 5 mai, ca instrumentele financiare destinate companiilor și antreprenorilor, derulate prin programul JEREMIE al Comisiei Europene (CE) și Fondului European de de Investiții (FEI) să poată funcționa și după anul 2022.

Prin HG a fost aprobat Acordul de modificare și reconfirmare a Acordului de finanțare dintre Guvernul României și FEI, pentru continuarea acestui program.

„Inițiativa JEREMIE a fost un real ajutor pentru mediul privat timp de peste 10 ani, este primul instrument inovativ lansat prin fondurile structurale europene, pe lângă clasicele granturi. Am decis să extindem programul pentru a beneficia cât mai multe companii de creditare în condiții avantajoase, infuzie de capital sau mix de diferite instrumente. Este de fapt un model de succes care va fi preluat la dimensiune mult mai amplă prin Planul Național de Redresare și Reziliență. Și aici instrumentele sunt în fază extrem de avansată și le vom putea prezenta în curând”, a declarat Ministrul Investițiilor și Proiectelor Europene, Cristian Ghinea.

Instrumentele de care vor beneficia companiile și după anul 2022, ca urmare a extinderii duratei inițiativei JEREMIE, sunt:

* instrumentul de **capital de risc,**cu un buget de 50 milioane euro. Două fonduri de capital de risc sunt în curs de lansare.
* Un nou instrument de garantare, **trade finance,** cu o alocare inițială de 25 milioane euro. Este destinat susținerii sectorului de comerț prin mobilizarea în total, cu implicarea mediului bancar, a circa 125 milioane euro pentru întreprinderile românești ce activează în acest domeniu și întâmpină dificultăți în a obține finanțare.
* Alte instrumente financiare care au fost propuse preliminar: **mezzanine (instrument mixt), fond de capital de risc pentru transfer de tehnologie**. Urmează a fi definite în perioada următoare.

Context

Inițiativa JEREMIE  a fost lansată, în anul 2006, de CE și FEI, care face parte din Grupul Băncii Europene de Investiții (BEI) a avut un buget inițial de 100 milioane euro, alocat prin Programul Operațional Creșterea Competitivității Economice, bugetul fiind ulterior suplimentat la 225 milioane euro.

Programul, care a fost implementat cu implicarea mediului bancar, a fondurilor cu capital de risc și fondurilor de investiții, a avut ca rezultat peste 7.000 investiții și credite în valoare de peste 680 milioane prin cele trei instrumente de creditare, garantare și capital de risc. Rata de multiplicare este de peste 3.

Fondul de Participare JEREMIE, care a primit până în prezent rambursări („fonduri Legacy”) de peste 100 milioane euro aferente implementării din perioada de eligibilitate, a lansat începând cu 2019 noi instrumente financiare destinate întreprinderilor românești, utilizând resursele Legacy.

Aceste noi instrumente nu puteau fi implementate cu succes din cauza duratei stabilită inițial pentru Acordul de finanțare – adică 31.12.2022.

Sursa: MIPE

\*

Grant în valoare de 1 milion de euro pentru educație jurnalistică!

Comisia Europeană a lansat luni, 3 mai 2021, apelul dedicat instituțiilor de învățământ în care se predă jurnalism.

Se caută potențiali beneficiari care vor dezvolta un curriculum și materiale didactice, vor stabili o strategie de implementare, vor crea o rețea de parteneri și vor implementa un curs privind Uniunea Europeană și politica de coeziune pentru studenții în jurnalism.

Propunerile pot fi depuse de **instituțiile de învățământ care predau jurnalism la nivel de licență sau masterat**. Solicitanții trebuie să se afle într-un stat membru al UE și să fie acreditați în conformitate cu legislația.

Bugetul total alocat pentru cofinanțarea proiectului în cadrul acestei cereri de propuneri este estimat la 1.000.000 euro. Conform ghidului, Comisia se așteaptă să finanțeze **o singură propunere**.

Termenul limită pentru transmiterea aplicațiilor este **24 august 2021**.

Pentru mai multe detalii puteți consulta rubrica noastră de [**alte finanțări**](https://www.fonduri-structurale.ro/alte-finantari/452/pregatirea-si-implementarea-unui-curs-privind-uniunea-europeana-si-politica-sa-de-coeziune-pentru-scolile-de-jurnalism).

Sursa: DG Regio

\*

Se are în vedere lansarea unui nou apel pentru centre comunitare integrate la începutul acestei luni!

Autoritatea de Management pentru Programul Operațional Regional a informat în cursul săptămânii trecute potențialii beneficiari cu privire la faptul că are în vedere **lansarea unui nou apel, la începutul lunii mai 2021** pentru Axa prioritară 8, Prioritatea de investiții 8.1, Obiectivul Specific 8.1, Operațiunea B – Centre comunitare integrate.

[Cel mai recent apel](https://www.fonduri-structurale.ro/fisa-proiect/1/programul-operational-regional/469/por-8-1-b-cci) adresat centrelor comunitare integrate a fost deschis în perioada 20 ianuarie 2020 – 30 aprilie 2021, fiind adresat solicitanţilor de finanţare care se regăsesc pe Lista celor 139 comunităţi cu tip de marginalizare peste medie și severă (Anexa 14 la [**ghid**](https://www.fonduri-structurale.ro/descarca-document/32719)), care constituie comunitățile supuse intervențiilor de tip soft privind serviciile comunitare integrate.

Finanțarea acordată pentru acest apel a fost stabilită între 10.000 și 100.000 euro pentru următoarele tipuri de investiții:

* construcţia / reabilitarea / modernizarea / extinderea / dotarea centrelor comunitare integrate;
* accesibilizarea spațiului destinat centrelor comunitare integrate și a căilor de acces;
* asigurarea/ modernizare utilităţilor generale şi specifice (inclusiv branşarea la utilităţi pe amplasamentul obiectivului de investiții).

Pentru detalii suplimentare consultați Ghidul Solicitantului și anexele acestuia.

Fonduri-structurale.ro va reveni cu noi detalii pe măsură ce acestea vor fi disponibile.

Sursa: AM POR

🏵🏵🏵

Din actualitatea europeană

65% din români apreciază că vaccinurile sunt singura modalitate de depășire a pandemiei

**Aproximativ șapte din zece români declară că se simt cetățeni europeni, în timp ce 58% dintre ei apreciază că își cunosc drepturile în calitate de cetățean al Uniunii. Sentimentul de comunitate între cetățenii UE este reprezentat, în viziunea românilor, în primul rând de sistemul de îngrijire a sănătății și de pensii (22%) și, apoi, de educație (21%), solidaritate (20%), economie (18%) și statul de drept (17%). Acestea sunt câteva dintre concluziile celui mai recent raport naţional Eurobarometru pentru România.**

În condițiile unui an marcat de pandemia de coronavirus, românii consideră că principala problemă cu care se confruntă atât propria țară, cât și UE este **sănătatea** (procentele înregistrate fiind RO: 43% vs UE27: 44% pentru nivelul național și RO: 39% vs UE27: 38% pentru cel european) și apreciază că **vaccinurile sunt singura modalitate de depășire a pandemiei** (RO: 65% vs UE27: 70%) deși, spre deosebire de media europeană, ei ar prefera să amâne momentul propriu-zis al vaccinării.

**Planul de redresare NextGenerationEU,** în valoare de 750 de miliarde de euro, este privit ca fiind eficient de majoritatea românilor și europenilor (60% și, respectiv, 55%).

Majoritatea românilor se declară în favoarea unei politici comune în domeniul **energiei** (65%), **migrației**(64%), **relațiilor externe** (73%),**apărării și securității** (72%)

au **extinderii** (65%). De asemenea, ei susțin ideea unei **Uniuni economice și monetare** (55% vs 70% pentru UE27) sau a unei **piețe digitale unice** (56% vs 65% pentru UE-27).

Românii folosesc, ca principale surse de informare, **programele TV**, **internetul**, **rețelele sociale** sau **radioul**. Cu toate acestea, doar jumătate dintre români au încredere în posturile de televiziune (56%) și consideră că informațiile prezentate de acestea despre UE sunt obiective (53%). Cea mai scăzută percepție asupra obiectivității informațiilor pe teme europene, atât în rândul românilor, cât și al europenilor, se referă sursele on-line (site-uri în general - RO: 45% vs UE27: 46% - și rețele sociale - RO: 43% vs UE27: 32%).

**Persoană de contact:**

Roxana Morea, consilier de presă, Reprezentanţa Comisiei Europene în România, tel.: +40-799 988 175, email: roxana.morea@ec.europa.eu

\*

Noul coronavirus: Comisia propune o strategie a UE în scopul dezvoltării și asigurării disponibilității mijloacelor terapeutice

**Comisia Europeană a completat ieri, 6 mai,**[**strategia UE privind vaccinurile**](https://ec.europa.eu/info/live-work-travel-eu/coronavirus-response/public-health/eu-vaccines-strategy_ro)**, încununată de succes, cu o**[**strategie privind mijloacele terapeutice vizând COVID-19**](https://ec.europa.eu/info/files/communication-eu-strategy-covid-19-therapeutics_ro)**pentru a sprijini dezvoltarea și asigurarea disponibilității mijloacelor terapeutice atât de necesare împotriva COVID-19, inclusiv pentru tratamentul „COVID cu evoluție lungă”. Strategia anunțată cuprinde întregul ciclu de viață al medicamentelor: de la cercetare, dezvoltare și fabricare, până la achiziționare și punere la dispoziție pe scară largă.**

Ea face parte din uniunea europeană a sănătății, o uniune puternică în care toate țările UE se pregătesc și răspund împreună la crize sanitare și care asigură disponibilitatea unor produse medicale accesibile și inovatoare, incluzând mijloace terapeutice necesare pentru tratarea COVID-19.

Strategia include acțiuni și obiective clare, inclusiv autorizarea a trei noi mijloace terapeutice pentru tratarea COVID-19 până în octombrie 2021 și, posibil, a încă două până la sfârșitul anului. În mod concret:

* **Cercetare, dezvoltare și inovare**
	+ Investirea a 90 de milioane EUR în studii populaționale și în studii clinice intervenționale pentru a stabili legături între factorii de risc și efectele asupra sănătății, în vederea unei mai bune fundamentări a politicii de sănătate publică și a gestionării situațiilor clinice, inclusiv în cazul pacienților COVID cu evoluție lungă.
	+ Instituirea unui „promotor al inovării în domeniul mijloacelor terapeutice” până în iulie 2021, pentru a sprijini cele mai promițătoare mijloace terapeutice, din etapa cercetărilor preclinice, până la autorizarea introducerii pe piață. El se va baza pe inițiativele și investițiile actuale în dezvoltarea mijloacelor terapeutice, acționând în strânsă cooperare cu acțiunea pregătitoare de inventariere a mijloacelor terapeutice, derulată de Autoritatea UE pentru pregătire și răspuns în caz de urgență sanitară (HERA). Prin urmare, el va asigura coordonarea tuturor proiectelor de cercetare vizând mijloacele terapeutice împotriva COVID-19, stimulând inovarea și amplificând dezvoltarea mijloacelor terapeutice.
* **Acces la studii clinice intervenționale și aprobarea rapidă a acestora**
	+ Investirea a 5 milioane EUR în cadrul programului EU4Health pentru a genera date mai bune și de înaltă calitate referitoare la siguranță, prin intermediul unor studii clinice intervenționale, ceea ce va contribui la obținerea unor rezultate solide într-un timp rezonabil.
	+ Punerea la dispoziția țărilor UE a unui sprijin financiar în valoare de 2 milioane EUR în cadrul programului de lucru EU4Health 2021 pentru efectuarea unor evaluări rapide și coordonate în scopul facilitării aprobării studiilor clinice intervenționale.
	+ Explorarea modalităților de sprijinire a dezvoltatorilor de mijloace terapeutice în vederea consolidării capacității de a produce materiale de calitate superioară pentru studii clinice intervenționale.
* **Căutarea unor mijloace terapeutice promițătoare**
	+ Investirea a 5 milioane EUR pentru a inventaria mijloacele terapeutice și diagnostice cu scopul de a analiza etapele de dezvoltare, capacitățile de producție și lanțurile de aprovizionare, inclusiv posibilele obstacole.
	+ Crearea unui portofoliu, mai amplu, de 10 mijloace terapeutice potențiale împotriva COVID-19 și identificarea a cinci care sunt cele mai promițătoare până în iunie 2021.
* **Lanțurile de aprovizionare și livrarea de medicamente**
	+ Finanțarea unei acțiuni pregătitoare cu 40 de milioane EUR pentru sprijinirea producției flexibile și a accesului la mijloace terapeutice împotriva COVID-19 în cadrul proiectului EU Fab, care, la rândul lui, va deveni, în timp, un atu important pentru viitoarea Autoritatea UE pentru pregătire și răspuns în caz de urgență sanitară (HERA).
* **Flexibilitate în materie de reglementare**
	+ Autorizarea a cel puțin trei noi mijloace terapeutice până în octombrie și, eventual, a încă două până la sfârșitul anului și elaborarea unor abordări flexibile în materie de reglementare pentru a accelera evaluarea mijloacelor terapeutice promițătoare și sigure împotriva COVID-19.
	+ Declanșarea a șapte revizuiri continue a datelor pe măsură ce ele apar referitoare la mijloace terapeutice promițătoare până la sfârșitul anului 2021, în măsura în care rezultatele cercetării și dezvoltării le permit.
* **Achiziționarea și finanțarea în comun**
	+ Lansarea unor noi contracte pentru achiziționarea unor mijloace terapeutice autorizate până la sfârșitul anului.
	+ Asigurarea unui acces mai rapid la medicamente, cu termene administrative mai scurte.
* **Cooperarea internațională** pentru punerea medicamentelor la dispoziția tuturor
	+ Consolidarea angajamentului pentru pilonul mijloacelor terapeutice al Acceleratorului accesului la instrumentele de combatere a COVID-19.
	+ Stimularea inițiativei „OPEN” de colaborare internațională.

**Etapele următoare**

Comisia va întocmi un portofoliu de 10 mijloace terapeutice potențiale împotriva COVID-19 și, până în iunie 2021, le va identifica pe cele cinci cele mai promițătoare. Ea va organiza evenimente de coordonare a actorilor industriali care au ca obiect de activitate mijloacele terapeutice, pentru a asigura o capacitate de producție suficientă și o fabricare rapidă. Înainte de sfârșitul anului vor intra în vigoare noi autorizații, revizuiri continue ale datelor pe măsură ce acestea apar și contracte de achiziții în comun.

Promotorul inovării în domeniul mijloacelor terapeutice, evenimentele de coordonare și acțiunea pregătitoare pentru a sprijini flexibilitatea fabricării și a accesului la mijloace terapeutice împotriva COVID-19 în cadrul proiectului EU Fab vor fi integrate în HERA, cu privire la care se preconizează o propunere mai târziu în cursul acestui an. Proiectul-pilot privind accesul la datele medicale va fi integrat în propunerea privind Spațiul european al datelor medicale, preconizată pentru sfârșitul acestui an.

Membrii ai colegiului au declarat:

Vicepreședintele pentru promovarea modului nostru de viață european, Margaritis **Schinas**, a declarat: *„Situația din multe unități de terapie intensivă de pe întregul continent rămâne critică. Trebuie să ne concentrăm atât asupra vaccinurilor, cât și asupra mijloacelor terapeutice, ele fiind două modalități puternice și complementare de combatere a COVID-19. Dar în prezent avem un singur medicament autorizat pentru tratarea COVID-19. Acționând astăzi pentru o mai bună disponibilitate a medicamentelor, asigurăm faptul că pacienții primesc tratamentele de care au nevoie, asigurând, în același timp, pregătirea noastră viitoare în domeniul biomedical. O strategie coordonată privind accesul rapid la mijloace terapeutice va spori autonomia noastră strategică și va contribui la o uniune a sănătății puternică.”*

Stella **Kyriakides**, comisarul pentru sănătate și siguranță alimentară, a declarat:*„Vaccinările salvează vieți, dar încă nu pot eradica COVID-19. Avem nevoie de un impuls puternic în ceea ce privește tratamentele pentru a limita nevoia de spitalizare, a accelera perioadele de recuperare și a reduce mortalitatea. Este necesar ca pacienții din Europa și din întreaga lume să aibă acces la medicamente de nivel mondial împotriva COVID-19. Acesta este motivul pentru care am stabilit un obiectiv foarte clar: până în octombrie, vom dezvolta și vom autoriza trei noi mijloace de tratament eficace împotriva COVID-19 care să aibă potențialul de a modifica evoluția bolii. Vom realiza acest obiectiv investind în cercetare și inovare, în identificarea unor noi medicamente promițătoare, sporind capacitatea de producție și sprijinind accesul echitabil. Strategia noastră privind mijloacele terapeutice este manifestarea în acțiune a unei puternice uniuni europene a sănătății.”*

Comisarul pentru inovare, cercetare, cultură, educație și tineret, Mariya **Gabriel**, a declarat: „*Prin creșterea disponibilității vaccinurilor în întreaga Europă, tot mai mulți europeni sunt în prezent protejați împotriva COVID-19. Între timp, dezvoltarea de medicamente inovatoare pentru tratarea pacienților afectați de noul coronavirus rămâne o prioritate în ceea ce privește salvarea de vieți omenești. Cercetarea și inovarea reprezintă primul pas către găsirea unor mijloace terapeutice eficace și sigure, motiv pentru care propunem instituirea unui nou „promotor al inovării în domeniul mijloacelor terapeutice împotriva COVID-19” și investirea a 90 de milioane EUR în studii populaționale și în studii clinice intervenționale.*”

**Context**

Strategia privind mijloacele terapeutice împotriva COVID-19 completează [strategia UE privind vaccinurile împotriva COVID-19](https://ec.europa.eu/info/live-work-travel-eu/coronavirus-response/public-health/eu-vaccines-strategy_ro) din iunie 2020 și se bazează pe activitatea desfășurată în prezent de Agenția Europeană pentru Medicamente și de Comisie pentru a sprijini cercetarea, dezvoltarea, fabricarea și punerea la dispoziție pe scară largă a unor mijloace terapeutice.

Strategia face parte dintr-o [uniune europeană a sănătății](https://ec.europa.eu/info/strategy/priorities-2019-2024/promoting-our-european-way-life/european-health-union_ro) puternică, utilizând o abordare coordonată la nivelul UE pentru a proteja mai bine sănătatea cetățenilor noștri, pentru a dota UE și statele sale membre cu mijloace menite să prevină și să contracareze mai bine viitoarele pandemii și pentru a îmbunătăți reziliența sistemelor de sănătate din Europa.

**Informații suplimentare**

[Comunicare referitoare la strategia privind mijloacele terapeutice](https://ec.europa.eu/info/files/communication-eu-strategy-covid-19-therapeutics_ro)

[Fișă informativă referitoare la strategia privind mijloacele terapeutice](https://ec.europa.eu/commission/presscorner/detail/ro/fs_21_2285)

[Site-ul de internet al Comisiei Europene privind răspunsul la criza cauzată de noul coronavirus](https://ec.europa.eu/info/live-work-travel-eu/coronavirus-response_ro)

[Strategia UE privind vaccinurile](https://ec.europa.eu/info/live-work-travel-eu/coronavirus-response/public-health/eu-vaccines-strategy_ro)

[Incubatorul HERA](https://ec.europa.eu/commission/presscorner/detail/ro/ip_21_641)

[Activități de cercetare și inovare susținute de UE vizând noul coronavirus](https://ec.europa.eu/info/research-and-innovation/research-area/health-research-and-innovation/coronavirus-research-and-innovation_ro)

**Date de contact pentru presă**

**Stefan DE KEERSMAECKER**

**Telefon**+32 2 298 46 80

**Adresă**stefan.de-keersmaecker@ec.europa.eu

**Darragh CASSIDY**

**Telefon**+32 2 298 39 78

**Adresă**darragh.cassidy@ec.europa.eu

\*

Daniela Buruiană, desemnată membru național din partea României la Eurojust

**Dna Daniela Buruiană a fost numită în calitate de nou membru național din partea României la Eurojust, de către ministrul justiției, dl. Stelian-Cristian Ion. Dna Buruiană dispune de o îndelungată experiență ca procuror senior în cadrul Ministerului Public al României și a mai îndeplinit funcția de membru național în cadrul agenției europene.**

*,,Sunt deosebit de încântată de posibilitatea de a lucra din nou în cadrul acestei agenții europene unice, ce furnizează un acces neîntrerupt la experți legali și judiciari din cele 27 de state membre ale UE, precum și din peste 50 de țări terțe. România a avut o contribuție importantă în ultimii ani la activitatea Eurojust și mă reîntorc la agenție deosebit de hotărâtă să continui și să dezvolt această contribuție. Pentru a realiza acest lucru, am marea șansă de a mă putea baza pe expertiza și sprijinul profesional al colegilor de la Eurojust și din România, deoarece doar printr-un efort colectiv putem face diferența, fi eficienți și furniza o valoare adăugată în asistența acordată pentru combaterea criminalității organizate transnaționale”*, a declarat dna Daniela Buruiană*.*

Cu o experiență profesională de peste 22 de ani în calitate de procuror, dna Buruiană face parte dintr-o structură specializată a Ministerului Public: Direcția de Investigare a Infracțiunilor de Criminalitate Organizată și Terorism (DIICOT), încă de la înfiinţarea sa în noiembrie 2004.

În decursul anilor, dna Buruiană a dobândit o vastă experienţă practică în investigarea și urmărirea penală a cazurilor transfrontaliere de criminalitate organizată, precum și în desfășurarea unor activități multiple și complexe în domeniul cooperării și coordonării judiciare internaționale.

Dna Buruiană are un master în drept obţinut în cadrul Facultăţii de Drept a Universității București și a absolvit Institutul Național de Magistratură din România. A lucrat anterior ca membru național din partea României în cadrul Eurojust, unde a coordonat echipa de combatere a criminalităţii informatice timp de 6 ani. Sub îndrumarea sa, biroul național din cadrul Eurojust a intensificat puternic cooperarea judiciară dintre România, alte state membre și țări terțe în cazuri transfrontaliere complexe, ce aveau în vedere printre altele, criminalitatea organizată în domeniul traficului de persoane sau al infracțiunilor cibernetice.

**Pentru mai multe informații :**

Ton van Lierop
Purtător de cuvânt Eurojust
+ 31 70 412 5518
Mobil: + 31 6 27194773
tvanlierop@eurojust.europa.eu

\*

Comisia lansează o nouă generație de centre EUROPE DIRECT, interacționând cu cetățenii de pe teritoriul UE

**O nouă generație de peste 420 de centre *EUROPE DIRECT* își începe activitatea în întreaga UE. Cu un mandat care va dura până la sfârșitul anului 2025, aceste centre vor aduce Uniunea Europeană, politicile și valorile acesteia în toate colțurile Europei. Centrele vor stabili o legătură importantă între instituțiile UE și cetățeni, contribuind la explicarea modului în care Europa combate pandemia de COVID-19, stimulând redresarea economică prin intermediul programului *NextGenerationEU* și abordând tranziția verde și tranziția digitală.**

04/05/2021

Noua rețea *EUROPE DIRECT* va aduce o schimbare concretă pentru cetățenii UE. Centrele vor asigura informarea oportună și obiectivă cu privire la chestiunile europene și vor depune, în același timp, eforturi pentru a interacționa cu cetățenii cu privire la chestiuni legate de starea și de viitorul Uniunii Europene. Prin intermediul acestor activități de informare și implicare, centrele își vor aduce contribuția la sfera publică europeană și vor spori gradul de conștientizare cu privire la UE și la prioritățile, oportunitățile și provocările sale.

Rolul și mandatul centrelor *EUROPE DIRECT* au fost modernizate în mod semnificativ față de generațiile anterioare. Noua generație:

1. va implica publicul în evenimente, dialoguri cu cetățenii și în diferite forme de interacțiune offline și online, în special în ceea ce privește Conferința privind viitorul Europei;

2. va pune la dispoziția mass-mediei și a multiplicatorilor de opinie locali conținut relevant privind politicile și prioritățile UE și îi va implica în activitățile centrelor;

3. va ajuta Comisia să obțină o imagine de ansamblu a sensibilităților locale legate de politicile UE;

4. va promova cetățenia europeană activă în școli;

5. va promova coordonarea cu alte rețele ale UE prezente în regiuni, asigurându-le cetățenilor, organizațiilor sau companiilor accesul cu mai multă ușurință la destinațiile adecvate.

Cetățenii pot contacta cel mai apropiat centru *EUROPE DIRECT* selectând pe hartă statul membru în care se află.

Mai multe informații sunt disponibile [aici](https://ec.europa.eu/romania/services/contact-points_ro).

***Sursa: https://ec.europa.eu/romania/news\_ro***

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru(9-8:30 CET în timpul săptămânii) 00 800 6 7 8 9 10 11sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

prefhd@prefecturahunedoara.ro; https://hd.prefectura.mai.gov.ro/